30 
I. DE MAMMALIBUS. 
Caucasia sylvosa, cum montosa, tum devexa speciminibus complurium 
Mammalium minus abundant, quae tamen in temperatis rossicis frequentiora 
sunt, ut Ursi, Lupi, Capreoli, Suesque feri; nam quo temperatior regio, 
eo quoque major ejusdem speciei Mammalium copia ; alia contra fera in 
rossico-lithuanicis sylvis a venatoribus paullatim exstirpata, multo jam 
frequentiora hodie deprehenduntur in Caucasiis sylvosis, Cervofum exemplo ; 
addas quoque iis Bisontes. In devexis denique magnae greges Antilopum, 
ut A. subgutturosa , Saiga, in montosis praecipue A. rupicapra et Ca- 
pra caucasia, satis frequenter offenduntur. 
Equinum genus ferum ubique plane desideratur, ut itaque Onagri quoque 
et Hemioni, in orientali ipso littore caspio hodie desint; at fera illa, 
ut Tigres, Pantherae, Catolynges, Hyaenae imprimis frequentiores depre- 
henduntur. 
Quorum tamen omnium ferorum vellus minus pretiosum est, ac vestitui 
hominum et ornatui minus convenit ; constat enim, quo magis in Sibiriam 
orientalem et alpinam asiatici jugi altitudinem tendas, eo pretiosiora esse 
vellera, ac praestantiora, pejorisque notae pelles temperatarum regionum 
et meridionalium, propterea quod ibi pili rariores et, non nisi hieme 
brevissima, praestantes quodammodo evadant, omnesque fere pelles ideo 
e Rossia in Caucasum evehantur. 
